
Status for kapaciteten idet danske sygehusvæsen 


Det danske sygehusvæsen er udfordret af COVID-19 og vintersæsonen med flere 
indlæggelser med andre helbredsproblemer, samtidig med at der er opstået en pukkel af 
udskudte behandlinger som følge af COVID-19 og sygeplejerskekonflikten. 


Alleregioner aflyser dele af den planlagte og ambulante aktivitet for løbende at sikre, at 
der er kapacitet til akutte behandlinger. Sundhedsstyrelsen vurderede i notatet 
”Udfordring af sygehuskapaciteten i efterår og vinter 2021/2022” d. 5. november, at 
sygdomsbyrden forventes at blive særligt storfra december og ind i februar, bl.a. fordi 
influenzaepidemien erfaringsmæssigt topper i januar og februar. Sundhedsstyrelsen 
vurderede samtidig, at sundhedsvæsnet ikke har samme robusthed som tidligere sæsoner. 


Af Sundhedsstyrelsens ”Statusrapport: Sygdomsbyrde, sygehuskapacitet og vaccination” 
pr. 30. november 2021 fremgår, at der i Region Sjælland og Region Syddanmark har været 
en stigende belastning fra indlagte med COVID-19. Det har betydet, at særligt deto 
regioner er nødt til at reducere kraftigt i den planlagte aktivitet. Region Sjælland er 
således fortsat nødt til at aflyse og udskyde 50 — 70 pct. af de planlagte operationer og 
ambulante aftaler. Region Syddanmark har hidtil aflyst 25-50 pct., men forventer 
yderligere reduktion iden kommende uge. Region Hovedstadens belastning har 
stabiliseret sig, og de udskyder fortsat op mod 25 —50 pct. af planlagt aktivitet. Region 
Nordjylland har en stigende belastning særligt på intensivområdet og aflyser ligeledes op 
mod 25-50 pct. af deres planlagte aktivitet. Region Midtjylland har på nuværende 
tidspunkt omkring 20 pct. nedgang i antallet af planlagte operationer og omkring 10 pct. 
nedgang i antallet af planlagte ambulante besøg sammenlignet med samme periode i 
2019. 


Regionerne har en løbende dialog med hinanden om muligheden for, at patienter 
undersøges eller behandles i en anden region i stedet for at få aflyst og udskudt en aftale, 
ligesom der i nogle regioner er dialog med private hospitaler ift. at indgå aftaler om, at 
privathospitalerne kan behandle medicinske patienter og i nogen grad ikke-intensive 
COVID-19 patienter. 


